Innsjøen Saiko og skogen Aokigahara til venstre
Aokigahara i Yamanashi
**Aokigahara** (青木ヶ原) er en skog i Japan som ligger ved foten ved Fuji-fjellet og ligger ca. 100 km. unna japans hovedstad Tokyo. Skogen har lenge hatt et rykte på seg for å være hjemsøkt av japanske spøkelser yūrei. I senere tid har skogen blitt kjent for å være «selvmordsskogen» hvor mennesker drar hen for å ta livet av seg. Skogen er i tillegg en turistattraksjon.

Selvmordsskog
-------------

### Bakgrunn

Selvmordstrenden skal ha startet etter at forfatteren Seichõ Matsumoto  utga romanen sin «Kuroi Jukai» (Et svart hav av trær), der to av hovedpersonene tar livet sitt i Aokigahara. Aokigahara har også blitt kalt «det perfekte sted å dø» i «The complete book of suicide» av Wataru Tsurumuis.

### Selvmord

I 2003 ble det funnet 105 lik i skogen, og i 2010 ble det rapportert av politiet at det var 200 selvmordsforsøk der. Det antas at det begås rundt hundre selvmord hvert år der og at mørketall finnes. Flere hadde dødd på grunn av overdose eller henging. Japanske myndigheter prøvde å redusere selvmordsantallene ved å putte skilt i skogen hvor det blant annet stod «Livet er en gave» og «Tenk på familien din». Myndighetene har også prøvd å holde tilbake selvmordsstatistikkene i skogen for at sensasjonen rundt den skulle forsvinne. Skogen besøkes jevnlig av statlige ansatte som rydder opp skogen for lik.

### YouTube

I 2018 publiserte youtuberen Logan Paul en video av seg selv da han besøkte Aokigahara. I videoen filmet han blant annet et lik hengende fra et tre og ropte: «Hei, er du i live? Kødder du med oss?». Det ble mye diskusjon rundt videoen. YouTube kuttet reklamefordelene hans og over 750 000 signerte for at han skulle bli utestengt fra nettstedet permanent. I senere tid beklaget Paul for at han publiserte videoen, som fikk 6,3 millioner visninger innen 24 timer etter den ble offentliggjort. Videoen ble slettet kort tid etter at den ble publisert.

### Film

Det har blitt laget flere filmer av skogen. Den ene filmen heter «The sea of trees» som blir spilt av Matthew Mcconaghey og den andre filmen er en skrekkfilm som heter "The forest". Filmene tar blant annet opp temaet rundt selvmord.

Se også
-------

* Selvmord
* Selvmord i Japan
* Yūrei

Referanser
----------

1. 1 2  Blekkerud, Martin. «Selvmordsskogen». *www.klikk.no* **(norsk)**. Besøkt 21. juli 2019.
2. ↑  «Suicide Tourism: A popular tourist destination in Japan with a dark reputation». *Buzz travel | eTurboNews |Travel News* **(engelsk)**. 30. desember 2018. Besøkt 21. juli 2019.
3. ↑  «What is the Aokigahara forest in Japan and can you visit it?». *Verdict* **(engelsk)**. 2. januar 2018. Besøkt 21. juli 2019.
4. ↑  «Aokigahara Suicide Forest». *Atlas Obscura* **(engelsk)**. Besøkt 21. juli 2019.
5. 1 2  «Här är sorgliga historien bakom den japanska skogen Aokigahara». *nyheter24.se* **(svensk)**. 3. januar 2018. Besøkt 21. juli 2019.
6. 1 2  «Here's how Japan's 'suicide forest' got its morbid reputation». *The Sun* **(engelsk)**. 31. januar 2018. Besøkt 21. juli 2019.
7. 1 2  Ytterstad, Matias (2. januar 2018). «Raser etter video av død person i den «hjemsøkte» selvmordsskogen Aokigahara». *Dagbladet.no* **(norsk)**. Besøkt 21. juli 2019.
8. ↑  «Here's how Japan's 'suicide forest' got its morbid reputation». *The Sun* **(engelsk)**. 31. januar 2018. Besøkt 21. juli 2019.
9. ↑  Cook, Jesselyn (4. januar 2019). «1 Year After His Infamous ‘Suicide Forest’ Video, Logan Paul Is Bigger Than Ever». *HuffPost* **(engelsk)**. Besøkt 21. juli 2019.

Eksterne lenker
---------------

* (ja) Offisielt nettsted Rediger på Wikidata

* (en) Aokigahara – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NDL **·** GeoNames
 |